**PROPOZÍCIE**

**4. ročník DOBRÁ RUN a DOBRÁ DVOJKA**

**Hlavný usporiadateľ:** Matore s.r.o. Humenné, BAMM Bratislava

**Dátum preteku:** 27.7.2024 (sobota)

**Miesto preteku:** RODomaša - Dobrá

**Štart preteku:** 10.30 hod.

**Dĺžka trate: 7** km, 2km

**Časový limit:** 1:00 hodina

**Účastnícky limit:** 150 pretekárov na 7km

50 pretekárov na 2km

**Informácie:** Ing. Dušan Matanin - riaditeľ pretekov

Mgr. Marcel Matanin – hlavný rozhodca

**Technické a organizačné zabezpečenie:** pracovníci ObÚ Kvakovce, dobrovoľníci, DHZ

**Štart a cieľ:** Domaša –Dobrá - prístav výletnej lode Bohémia

**Pravidlá a popis trate:** Preteká sa podľa pravidiel Slovenského atletického zväzu a týchto propozícií. Pretekári štartujú na vlastné riziko a vlastnú zodpovednosť. Preteky prebiehajú z časti po miestnej komunikácii a z časti po ceste II. triedy bez vylúčenia dopravy. Pretekári sú povinný dodržiavať pravidlá cestnej premávky.

**Prihlásenie online :** bude ukončené 24.7.2024 o 22.00 hod. alebo naplnenia účastníckeho

limitu. Pretekár musí mať v tomto termíne uhradené štartovné. Pokiaľ

máte možnosť, registrujte sa prosím online vopred, vyhnete sa tak zby-

točnému čakaniu v rade na mieste pred pretekmi.

**Štartovné**  **7km :** 15,-eur online prihlásení so zaplateným štartovným

18,-eur zaplatenie na mieste do naplnenie limitu pretekárov

**2km :** 7,- eur online prihlásení so zaplateným štartovným

7,-eur zaplatenie na mieste do naplnenia limitu pretekárov

**Prezentácia, vyzdvihnutie si štartovacích balíčkov:** 27.7.2024 od 07:30 do 10:00 hod

**Kategórie: 7km**

**Muži: Ženy:**

Muži A – 18 - 39 rokov Ženy F –18 - 39 rokov

Muži B – 40 - 49 rokov Ženy G – 40- 49 rokov

Muži C – 50 - 59 rokov Ženy H – 50 – 59 rokov

Muži D – 60 - 69 rokov Ženy I - 60 a viac rokov

Muži E – 70 – viac rokov

V prípade nižších počtov alebo neobsadených kategórií môže organizátor zmeniť, presunúť, zlúčiť vekové rozdelenie kategórií.

**Kategórie: 2km**

Nesúťažná kategória pre mužov a ženy, vyhodnotenie iba mládeže do 18 rokov.

**Štartovací balíček pre pretekárov na 7km :**

- občerstvenie, bageta

- reklamné predmety od sponzorov

- pamätná medaila po dobehnutí do cieľa

- lístok na plavbu výletnou loďou Bohémia platný v deň preteku

**Štartovací balíček pre pretekárov na 2km:**

- občerstvenie

- pamätná medaila po dobehnutí do cieľa

- lístok na plavbu výletnou loďou Bohémia v deň preteku

**Štartovací balíček majú garantovaný iba pretekári, ktorí budú mať uhradené štartovné do 24.7.2024 do 22.00 hod.. Prihlásení pretekári s neuhradeným štartovným do uvedeného termínu a pretekári prihlásení na mieste do naplnenia limitu 150 pretekárov na 7km a 50 pretekárov na 2km, majú garantovanú iba pamätnú medailu, bez štartovacieho balíčka.**

**Poistenie:**

Všetci účastníci sú povinní zabezpečiť si individuálne zdravotné poistenie pretekárov na

podujatí. Každý účastník štartuje na vlastnú zodpovednosť. Organizátor nepreberá

zodpovednosť za škody na majetku alebo na zdraví súvisiace s cestou, pobytom a s účasťou

pretekárov na podujatí.

**Meranie časov:** Meranie zabezpečuje Jozef Danko Zas RUN Šarišské Bohdanovce, ktorý je zároveň majiteľom štartovacích čísiel, ktoré sa po preteku vracajú. Výsledky budú zverejnené ihneď po skončení podujatia.

**Výsledky:**

Zverejni usporiadateľ hneď po skončení preteku.

**Protesty:**

Protesty sa môžu podať ústne hlavnému rozhodcovi najneskôr do 30 minút po zverejnení výsledkov. Odvolanie proti rozhodnutiu hlavného rozhodcu, musí byť doložené vkladom vo výške 10 €, a podané hlavnému rozhodcovi písomne do 30 minút po oficiálnom oznámení rozhodnutia.

V prípade vzniku mimoriadnych situácií nezahrnutých v týchto pravidlách, rozhodne organizátor, voči jeho rozhodnutiu nie je možné odvolať sa.

Organizátor si vyhradzuje právo upraviť a bližšie špecifikovať niektoré údaje uvedené v týchto propozíciách.

Pretekári do 18 rokov štartujú iba s písomným súhlasom zákonného zástupcu.

Pretekári súhlasia so zhotovením zvukových a obrazových záznamov a následnom zverejnení.

Parkovanie v RO Dobrá je spoplatnené.

**Ceny :**  Beh na 7km, prví traja muži a prvé tri ženy v každej  kategórii získajú hodnotné vecné ceny. Beh na 2km prví traja muži a prvé tri ženy bez rozdielu veku získajú športové trofeje.

**Zdravotná služba:** Počas podujatia bude zabezpečená zdravotná služba.

**TRASA :**

Beh DOBRÁ RUN 7km – v RO Domaša Dobrá z prístavu výletnej lode Bohémia po miestnej komunikácii smerom po ceste II. triedy smerom na obec Detrik. V polovici trate 3,5km otočka a späť do miesta štartu.

Beh DOBRÁ DVOJKA 2km – v RO Domaša Dobrá z prístavu výletnej lode Bohémia v pravo po miestnej komunikácii do chatovej oblasti 2 okruhy, späť do miesta štartu.

**Zabezpečenie bezpečnosti účastníkov behu**: Trasa behu bude v potrebných úsekoch riadne označená a regulovaná organizátorskou službou.